
Şeolile noastre. 


Noi Românii am avut parte de no- 
rocul, ca în țările coroanei ungare să 
putem înfiinţă numai școli confesionale, 
cari, stând sub priveghierea bisericii, au 
învățători crescuți de biserică, puşi în 
rândul slujitorilor bisericeşti şi îndrumați 
a le da copiilor o educaţiune crești- 
nească. 

Acesta e în vieaţa noastră cel mai 
bun lucru, pe care trebue să-l păstrăm 
cu multă sfinţenie şi pe care după toate 
semnele nici nu are să ni-l poată luă 
nimeni câtă vreme noi înşine nu ne vom 
fi lăpădat de el. - 

E lucru de mai puțină însemnătate, 
că în aceste şcoli copiii sunt nevoiți a 
învăță o limbă pentru dânșii străină și 
mai wult ori mai puţin grea. E chiar 
bine s'o înveţe, dacă au nevoie de ea 
în practica vieţii lor şi dacă o pot învăță 
fără ca să peardă prea mult din şi altfel 
prea scurtul timp, pe care-l petrec în 
şcoală. Răul e, că mulţi wau nevoie de 
ea, nici nu ajung so înveţe și astfel 
perd fără de nici un folos timpul rân- 
duit pentru învățătură în adevăratul în- 
țeles al cuvântului și rămân înapoiaţi în 
desvoltarea lor intelectuală. Inlăturarea 
acestui neajuns nu e dar cestiune poli- 
tică, ci pedagogică și, în ultima analiză, 
cestiune de iubire de oameni. Iți sân- 
geră inima când vezi atâţi copii cano- 
nindu-se fără de nici un folos fie pentru 
dânșii, fie pentru societate şi-ţi dai seamă, 
că prin aceasta li se mai și face urgisită 
o limbă. 

Legea e însă lege, şi câtă vreme 
lumea nu se va fi cuminţit, ca s'o schimbe, 
supunerea cătră ea este o datorie, asu- 
pra căreia nu mai încape nici o dis- 
cuţiune. 

E însă cestiune tot pedagogică și 
tot de iubire de oameni să ne dăm 
seamă, ce avem să facem pentruca copiii 
să câștige în vre-un altfel ceeace au 
perdut în şcoală. 

Am fost înduioşaţi cu toţii văzând 
spiritul “de jertfă ce s'a dat în multe din 
satele românești pe faţă când sa pus 
cestiunea întregirii salariilor pentru în- 
văţători. Ar fi însă o mare greșală să 
presupunem, că sunt scăpate școlile, la 
cari salariile au fost întregite, ori că 
sunt perdute acelea, pentru care între- 
girea rămâne s'o facă statul. 

Invăţătorii cu salarii întregite de 
comunele religioase au să fie mai inde- 
pendenţi decât ceilalţi colegi ai lor, dar 
şi unii, şi alţii sunt obligaţi a sacrifică 
atâte și atâte oare pe săptămână pentru 
studiul limbii maghiare și e cestiune de 
bună credinţă pedagogică să-și facă în 
toată conștiința și datoria aceasta. 

Trebue să fim cu toţii dumeriţi, că 
e mai mic răul de a pierde câteva oare 











pe săptămână în zadarnice silinţe de a 
învăţă limba maghiară decât acela ce 
ni s'ar face deprinzându-i pe copii să 
înşele autorităţile publice ocupându-se 
îi timpul acelor oare cu altceva. Mai 
ales într'o școală confesională copiii 
trebue să se deprindă, înainte de toate, 
a fi cu inima deschisă şi de bună cre- 
dinţă şi a-și face în toate împrejurările 
datoria — fie chiar şi cu oare-care re- 
pulsiune. 

E mai bine să rămânem mai măr- 
giniți, decât să înaintăm în desvoltarea 
noastră intelectuală deprinzându-ne încă 
din copilărie cu mişelia, şi nu binele, ci 
răul nostru l-ar vol ceice fie pe faţă, fie 
prin ascuns ar sfătui pe învățătorii noștri 
să nu execute cu bună credință pro- 
gramul de studii ce li sa impus. 

Aceasta nici un învăţător ieşit din 
o bună şcoală pedagogică şi nici un slu- 
jitor al bisericii nu poate s'o facă. 

Acele câteva oare pe săptămână 
sunt dar perdute şi perdute și trebue să 
rămâie câtă vreme nu se va fi schimbat 
legea, — ceeace mai curând ori mai 
târziu va trebui neapărat să se întâmple. 

Intrebarea practică e deci, de unde 
scădem acele câteva lecţiuni. 

„De ori-şi-unde — numai nu dela 
limba maternă!“ — vor fi zicând oamenii 
cu preocupări politice, care iau şcoala 
drept mijloc de propagandă naţională. 
Pedagogul însă, pentru care școala e 
mijloc de propagandă culturală, nu poate 
s'o admită aceasta, ci va zice „Tocmai 
dela limba maternă!“ 

Omul, care-și dă seamă despre rostul 
şcolii primare moderne, a trecut de mult 
peste idea cu desăvârșire greșită, căn 
școală copiii au să 'nveţe ceeace poate 
să le fie de folos în vieața practică şi 
consideră școala drept un așezământ 
pentru desvoltarea naţională a destoini- 
ciilor intelectuale. Copilul are să facă'n 
școală gimnastică intelectuală învățând 
ceeace poate să-l deprindă a observă 
bine lucrurile, a-şi face idei şi noţiuni 
clare şi precise, a înțelege bine și a ju- 
decă drept pentruca în vieața practică 
să poată cunoaște uşor, să înţeleagă 
bine şi să înveţe cât mai curând cele 
ce după împrejurările date îi sunt de folos. 

Dintre toate studiile cel mai potrivit 
pentru desvoltarea naţională a destoini- 
ciilor intelectuale e al limbii, căci, stu- 
diind limba, copilul se luminează el 
însuș pe sine deprinzându-se a deosebi 
nu numai vorbă de vorbă, ci totodată 
şi gând de gând, cugetare de cugetare, 
şi a înțelege şi judecă fie interpretând 
cele spuse de alţii, fie expunându-şi cu- 
getările. 

De aceea e în școală limba cel mai 
de căpetenie obiect de studiu: copilul 
o învață nu pentruca să știe a vorbi şi 
scrie, ci pentruca să se deprindă a gândi. 











Ori-şi-care dintre învățătorii noştri 
mă va înțelege, dacă voi zice, că e ces- 
tiune de metod, ca dânșii să profite de 
lecţiunile de limbă maghiară spre a face 
această gimnastică intelectuală învățând 
oarecum deodată cu gramatica română 
şi pe cea maghiară. E şi pentru dânşii 
mai ușor, şi pentru școlari mai puţin 
obositor, dacă dau numai cele mai nea- 
părate regule şi fac multă și stăruitoare 
analiză mai ales în ceeace privește ale- 
gerea, întrebuinţarea și așezarea vorbelor 
în ambele limbi. 

Urmând aşa, nu numai vor ajunge 
la mai însemnate rezultate în ceeace 
priveşte învățarea limbii maghiare, dar 
vor face totodată ca oarele de limbă 
maghiară, altfel sacrificate, să fie între- 
buinţate cu mare folos şi să rămâie 
destul timp şi pentru celelalte studii, 
fără de care școlile noastre dau oameni 
în unele privinţe insuficient desvoltaţi 
şi cel puţin în aparență mai mărginiţi 
decât cei ieşiţi din alte școli. 

Vor fi înţelegând-o aceasta învăţă- 
torii noștri, trebue însă s'o înțeleagă cu 
atât mai vârtos conducătorii școlilor 
noastre confesionale, cari vor fi făcut 
fără îndoială şi ei adeseori dureroasa 
constatare, că nivelul desvoltării inte- 
lectuale e la noi ceva mai jos decât 
aiurea — fiindcă prea mult timp se perde 
fără de nici un folos învederat. 

Oamenii noștri politici urmează cu 
destulă bărbăţie lupta pentru neatârnarea 
şcolii române, și nădăjduim cu toţii, că 
dânșii vor ieși odată învingători. Copiii 
noștri cresc însă înainte și nu pot să 
aștepte până atunci: noi dăscălimea 
trebue deci să chibzuim un metod, prin 
care micgorăm răul, dacă nu vom fi 
putând chiar să-l prefacem în bine. Stu- 
diul ori-și-cărei limbi poate, dacă e na- 
tional condus, să fie un preţios mijloc 
pentru desvoltarea  destoiniciilor inte- 
lectuale: de ce nu sar puteă să facem 
din studiul limbii maghiare, de care nu 
putem scăpă, o astfel de unealtă!? 

Joan Slavici. 


- Biruinţa croaților. Un bun prilej de învă- 
țăminte pentru guvernul nostru. Politica de te- 
rorizm înaugurată faţă de Croaţi şi-a adus roa- 
dele. Acei deputaţi cari în parlamentul din Pesta 
au fost huiduiţi, ale căror atribuţii parlamentare 
au fost nesocotite s'au întors învingători din cam- 
pania electorală. Invingerea lor e o dovadă stri- 
gătoare, că massele populare din Croaţia sunt 
împotriva acestui guvern ale cărui acte de vio- 
lenţă sunt tot mai jignitoare şi mai insupor- 
tabile. Rezultatul alegerilor întâmplate zilele tre- 
cute a fost un prilej de întărire a luptătorilor 
croaţi, — şi o desamăgire amară pentru lefegii 
guvernului cari au mobilizat un corp de armată 
pentru „asigurarea liniștei...%. lată rezultatul: 
Din 85 de mandate coaliția croato-sârbă a câştigat 
55, deci majoritatea absolută; partidul Starcevici 
25; partidul țărănesc 2, sârbii radicali şi partidul 

guvernamental — 2 (două) mandate. Din această 
proporţie se vede câtă incredere are poporul 
croat faţă de actualul guvern, al cărui mandatar 
baronul Paul Rauch, cu tot aparatul oficial nu 
poate stoarce decât o derută ridicolă. In urma 
acestor evenimente probabil vor veni schimbări 
în palitica din Croaţia. Guvernul din Pesta va 
trebui să-și schimbe măsurile de pân'acum şi se 
aleagă din nou calea păcii. Pentru noi această 
biruinţă e un îndoit câștig. In lupta de rezistenţă 
împotriva revizuirii regulamentului, Croaţii vor fi 
cei mai preţioşi tovarăşi de arme ai partidului 
nostru şi păşirea lor atât de rezolută va con- 
tribui în mare măsură la întărirea opoziţiei. Dar 
mai e și un mare câștig de ordin moral. Prin 
această biruinţă iese vădit la iveală, că lupta de 
rezistenţă a deputaţilor croaţi are deplina sanc- 
țiune morală a masselor. Această invingere stră- 
lucită dovedeşte că milioanele acestei ţări sunt 
pentru o politică de afirmare rezolută a dreptu- 
rilor și că strivesc elementele cari prin târguieli 
şi căpătuieli slugesc interese personale. Din 
această biruinţă putem trage şi noi învăţăminte. 
“ Deputaţii noştri au câştigat un prilej de satis- 
facţie şi de potriviti îndrumare pentru ţinuta lor 
de astăzi şi de mâne, iar negustorii mărunți pot 
înțelege că e timpul să-şi ridice şatra şi să nu mai 
îmbie lumii o marfă care din zi în zi devine tot 
mai proastă şi mai puţin căutată. 


Se mashiarizează Bihorul. 


Intrebăm forurile noastre bisericești, 
de amândoauă confesiunile, cari sunt mo- 
tivele pentru cari acordă o aşa de puţină 
atenție procesului de discompunere a nea- 
mului românesc în Bihor? Sunt ani de 
zile de când presa a dat alarmă că în 
părțile mărginaşe ale acestei regiuni, noi 
perdem bucată de bucată și că popula- 
ţiunea noastră de acolo, se scufundă mereu 
în apele cutropitoare ale maghiarismului, 
— dar nici Episcopii, nici consistoarele 
eparhiale de acolo nu iau măsuri energice 
pentru a evită catastrofa. Preoţii nu-şi îm- 
plinesc chemarea, învățătorii nu desvoaltă, 
nici o activitate socială şi sate întregi nu 
mai știu aproape de loc românește. 

Un prieten al foii noastre, petrecând 
zilele aceste în Oradea-mare, ne descrie 

astfel complecta mizerie naţională din 
acele părţi: 


„Oradea-mare din punctul de vedere al na- 
ționalismului stă în locul cel din urmă. Am trecut 
întâmplător prin școalele poporale, unde am găsit 
peste 200 de băieţi români, dintre cari însă abiă 
vre-o 10 ştiu ceva româneşte. Şi este un duh un- 
guresc în ei, că te sperii de aceste corcite mlădiţe 
ale neamului nostru. Și, ca şi copiii, sunt părinţii 
lor, fiinţe rătăcite, cari nu-și iubesc neamul, limba 
şi legea și pe cari cu greu vom mai putea să-i 
aducem vre-odată la calea adevărului. De-o- 
camdată e greu să te şi apropii de ei cu vorba 
română, căci ei zic că-s socialiști, kossuthisti, 
orice în sfârșii, — afară de ceeace sunt în rea- 
litate, români! 


dacă nu mai rău, sunt cărturari. Vorbesc o ba- 
zaconie de limbă românească chinuită, jîn care in- 
torsătura şi tot al doilea cuvânt sunt ungurești. 
lar ca să-şi îndrepteze graiul prin lectură româ- 
nească, nici pomană. Cei chemaţi să îndrepteze 
în primul rând stările de aici, şi cari cu milioanele 
lor de venit anual ar puteă face minuni culturale, 
au, pentru preoţi, un seminar comun cu romano- 
catolicii. Şi seminariştii români sunt opriţi să ce- 
tească reviste şi cărţi literare românești, căci 
dacă îi prinde vre-un „canonic“ cetind româneşte, 
îi dă afară din seminar. Aud că de curând s'a 
înfiinţat aici şi o şcoală pedagogică. Inaugurarea 
a făcut-o Preasfinţia' Sa părintele Episcop Radu, 
iar preotul de aici u declamat cu ocazia aceasta 
o odă scrisă pe ungureşte. Acelaş preot, ajutor 
al Episcopului Radu, ţine în biserica cea catolică 
de aici cuvântări ungurești. 


„E de prisos să-ți spun, că în satele din 
imprejurimile Oradiei, cum este Jaca şi altele, 
nici o suflare de om nu ştie româneşte şi toţi 
credincioşii bisericei române se roagă cătră zeul 


maghiarilor. 


E o stare deplorabilă aceasta, in care am 
ajuns, graţie indiferentismului bisericei şi grație 
nedibăciei noastre politice, căci de câte-ori sa 
zis: băgaţi de seamă, apăraţi şi intăriţi poziţiile 
limitrofe şi nimeni n'a muncit sistematic spre a 
evită primejdia. Vă aduc la cunoştinţă aceste 
fapte şi dacă voiţi puteţi culege date pozitive la 
faţa locului, câte voiţi. Vedeţi şi daţi alarmă, căci 
vin apele străine mereu de sapă în ţărmul nostru, 
înghiţindu-l“ ... 

Astfel ne scrie prietenul nostru. Iar 
noi ce putem face, decât informând opinia 
publică, să adresăm un nou apel auto- 
rităţilor bisericești, instituțiilor culturale 
şi oamenilor noștri politici, ca să aibă 
în pază acest colţ românesc, să salveze 
ce e de salvat, iar pentru viitor să se 
facă cuvenita îngrădire. O acţiune co- 
mună, un program de apărare, trebue mai 
ales în aceste părţi. Cuvântul şi scrisul 
românesc trebue să pătrundă acolo şi să-și 
facă efectul tămăduitor. 

Luăm la cunoştinţă cu mare durere 
mai ales destăinuirea privitoare la ati- 
tudinea părintelui episcop Radu și a su- 
puşilor săi. Când, acum vre-o 10 ani, ve- 


; nise din ţara românească între in- 
„Astfel cu poporul şi cam de acelaș calapod, ; t credin 


cioşii uniți, wam crezut că acest prelat, 
fiu de țărani români, să ajungă odată 
o adevărată calamitate națională şi că, 
cu ştirea lui, tinerii români să fie împie- 
decați a-și iubi şi cultivă limba şi lite- 
ratura românească. N'am crezut că acest 
episcop, tinăr încă şi care are venite așa 
de mari, să se arete așa de indiferent 
față de cultura neamului său și să pri- 
vească cu atâta liniște la procesul de ma- 
ghiarizare a elementelor încredințate lui 
spre păstorire. 

Dar, ne vom mai ocupă cu acest pe- 
ricol naţional. 


Din parlament. Lupta împotriva proiectului 
de revizuire se înteţeşte tot mai mult. In cursul 
zilelor trecute cuvântul a fost purtat de ele- 
mentele răzlețe ale disidenţilor maghiari cari în 
mai multe ședințe ale camerei și-au spus păre- 
rile. S'a remarcat îndeosebi cunoscutul literat 
C. Eötvös care intrun discurs puternic a arătat 
toate notele ridicole ale acestui proiect și s'a 
declarat că e împotriva tendinței guvernului de-a 
trată cu sălbătăcie naţionalităţile din ţară. Au 
vorbit şi contele Andrâssyi şi ministrul Apponyi 
pentru apărarea proiectului. Din declaraţiile in- 
colore ale lui Andrássy s'a desluşit adevărata 
menire a acestui proiect, îndreptat îndeosebi tm- 
potriva noastră. Declaraţia contelui Andrâssy că 
va ingădui naționalităților să trimită pe baza 
votului universal un număr mai mare de repre- 
zentanţi în parlament e un cuvânt de indulcire 
de a cărui sinceritate şi temeinicie avem toate 

Instrăinaţii... 
I. 

Cum dă în primăvară, sufletele celor pripă- 
giți în tări străine se umple de dor. 

Cerul larg, senin, norişorii albi, ce trec ca 
nişte corăbii pe apele albastre ale văzduhului, 
adierea vântului de primăvară, sfioasa înmugu- 
rire a pomilor — toate semnele de reînviere ale 
firei, îi fac să se gândească cu duioşie la ţara 
lor depărtată. 

Mai cu seamă Macedonenii, cari îşi ştiu pa- 
tria asuprită, cari wau nici o speranţă de rein- 
toarcere, suferă cumplit, ştiindu-se departe de 
satul lor, departe de zările limpezi ale cerului lor, 

[i vezi cu ochii trişti, urmărind o rândunică 
în zbor, sau lunecarea unei cete de nori, gân- 
dindu-se, că poate rândunica aceea vine dintr'a- 
colo, sau că norii albi călătoresc spre ţărmii 
scumpi. 

Și de multe-ori, ei își lasă lucrul şi rămân 
aşă, impietriţi, cu privirile umede, rătăcitoare pe 
urma sburătoarelor pierdute... 


Aşă e soartea acestor urgisiţi. 
Rătăcitori ca jidovul din poveste, ei au pa- 
trie lumea întreagă şi frate orice om. 








Unii pleacă de mici spre coastele Anatoliei. 
Pe acolo sunt păduri de brazi, unde Macedonenii 
îşi durează cherestele; alţii ard cărbuni în codrii 
Moreei, alţii vin să facă negoţ în România, iar 
cei mai mulţi pleacă să lucreze în America. 

Câteva scrisori la început, câţiva bani tri- 
mişi din ţara nouă, — şi tăcere. 

Rar de mai pică vre-o veste de pela cei plecaţi. 

Mamele scrutează fundul zării, tot aştep- 
tându-i să vină, nevestele tinere plâng la vre-un 
colţ al casei, ştiind prea bine că după ani întregi 
au să-și mai vadă soţii. 

Și târziu de tot, când bătrânii au murit de 
mult, când nevestele au îmbătrânit, când copiii 
se gătesc de plecare, abiă atunci mai pică vre- 
unul, plecat de cine ştie câte zeci de ani: e în- 
cărunţit, cu spatele încovoiat, cu ochii stânşi, cu 
trupul prăpădit de suferințe. 

De alţii nu se mai aude. Unii spun că au 
murit, alţii că sunt bogaţi din cale afară, iar bă- 
trânii cari nu s'au mișcat niciodată de acolo, clá- 
tină capul şi rostesc: 

— Ehei, copii, altă lume e acolo. Și-au 
găsit băieţii alţi părinţi, alte rude, altă ţară. La 
ce s'ar mai gândi la noi când și-au vândut su- 
fletul celor de acolo ?,.. 

IL, 

Cele dintâiu zile ale primăverii, care umple 
de fericire piepturile şi fac inimile să tresalte mau 
îndemnat să ies afară din oraș. 








Vântul aduceă un miros tainic de flori, bal- 
samul pământului proaspăt. 

Nici o urmă de zâpadă pe câmp. Iei colo, 
petice verzi, arătau că iarba încolţeşte. 

Pe şoseaua singuratică un om. Ii vedeam 
de departe, capul plecat pe piept şi barba lungă, 
căruntă. Pășiă încet, gânditor. 


Când am ajuns lângă el şi i-am dat „bună- 
ziua“, l-am privit lung, fără voia mea. 


Imi păreă că-l cunosc de mult. li mai vă- 
zusem cândva ochii. adânci şi visători. Faţa lui 
cu brazda de amărăciune din colţul gurii o vă- 
zusem de atâteaori! O amintire ştearsă imi licări 
în minte. Căutai să-mi amintesc pe toţi cei ui- 
taţi de mult, dar nici unul nu semănă cu el. Il 
cunoșteam şi nu ştiam de unde. 

Intr'un târziu, pricepui: în toată înfăţişarea 
lui, aveă ceva care aminteşte pe toţi cei dela 
poala Pindului. 

— Nu cumva eşti macedonean? — l-am în- 
trebat. 

El se opr} şi-mi răspunse, intrun grai ro- 
mânesc stricat : 

— Da, sunt din Poleana... 


Intr'un sfert de cias eram prieteni: 

— ...nu, am uitat de mult albanezește; 
vorbeşte-mi românește, căci limbile de acolo nu 
le mai ştiu. 

motivele de-a ne îndoi. Din partea naţionalită- 
ţilor au vorbit bătrânul Mihail Polit, d-l Aurel 
Vlad şi Fr. Shiciak. Toţi trei au respins cu 
energie proiectul de revizuire arătându-și nedu- 
meririle în faţa legii pentru votul universal. 





ŞCOALA. 
Aviz foștilor grăniţeri din „țara Oltului“. 


_Din mai multe părţi ni s'a pus întrebarea, 
că ce ar fi bine să facă foştii grăniteri faţă de 
ordinul comisiunei administrative din Făgăraş, 
despre care am scris și noi în Nr. trecut. La 
aceasta întrebare răspundem: Reprezentanţa ge- 
nerală şi comitetul administrativ a fondului grăniţă- 
resc, în toată afacerea cam cu greu se vor amestecă, 
deoarece, Maiestatea Sa la anul 1895 când a 
decretat şcoalele grănităreşti cu caracter comunal, 
le-a luat ori-şi-ce drept de amestec în afacerile 
de instrucţiune, conducere și administraţiune a 
şcoalelor. i 

Stând astfel lucrul, părerea noastră este, ca 
comunele, respective scaunele şcolare comunale 
sunt în drept a protestă, sau a înaintă recurs 
la Ministeriu contra acelui ordin nelegiuit. Apoi 
deputatul Dr. Nicolae Şerban, să fie rugata 


_alergă la Pesta în scopul unei interpelări în par- 


lamentul ţării. . 
Dar tare ne temem, că Oltenii nu vor pro- 


„testă, precum nu au protestat nici când s'a în- 


trodus propunerea unor obiecte numai în limba 
maghiară, ba nici atunci, când s'a dispus din 
partea inspectorului reg. şcolar actual, ca chi- 
tanțele lunare, cu cari se ridică bani din fond 
românesc, să fie scrise numai in limba maghiară, 
şi astfel şi la ei se va puteă aplică: „Perirea ta 
din tine Izraile“. 

Altcum ne rezervăm dreptul a mai reveni 
asupra acestei afaceri. 


ECONOMIE. 


Politica meseriaşe în Ardeal. 
II. 

Datele statistice ce le-am relevat în special 
la situaţia meseriilor în Ardeal cred că justifică 
tocmai contrarul dela ce susţine d-l Dr. Mihaiu 
şi chiar şi numai ìn baza acelora găsim că nu 
e indreptăţită părerea d-sale, când spune că noi 














„TARA NOASTRA: 


cei ce insistăm cu peana și cu vorba pentru tm- 
bră;işarea meseriilor am arătă prin asta „lipsa 
de spirit de observaţie şi lipsa de cunoştinţe 
gospodăreşti“. 

In ultimii 10 ani despre cari ia îndemână 
stau datele statistice, numărul meseriașilor atât 
în Ungaria cât mai ales în special în Ardeal, în 
loc să scadă, după cum susţine d-l Dr. Mihaiu, .. 
a crescut. 

Creşterea aceasta e cea mai puternică do- 
vadă, că în Ungaria și in special în Ardeal me- 
seriile şi azi ofer izvoare de venit destul de fa- 
vorabile, și prin urmare îndemnul pentru îmbră- 
vișarea meseriilor -e justificat, e potrivit. De sigur 
d4-l Dr. Mihaiu, ca bun cunoscător al chestiunilor 
economice și sociale, cunoaște şi adevărul scos 
în relief de Lassalle care spune că „pretul muncii 
îl fixează trebuinţele de zi ale muncitorului“, spu- 
nând mai departe, în explicaţia acestui adevăr, 
că o ocupaţie, un soiu de muncă numai până 
atunci are 'cultivători, până le poate îmbiă ace- 
lora atât, ca să poată trăi cinstit. Constatat find 
că meseriile în Ungaria au tot mai mulţi culti- 
vători, urmează logic că meseriile în Ungaria şi 
azi sunt ocupaţii ce dau izvor de câștig indestu- 
litor pentru un traiu cinstit. 

Și apoi evoluţiile economice, de felul celor care 
crează ori nimicesc o întreagă clasă de muncitori 
nu se desăvârşese de azi pe mâne. Până când 
şi în Ardeal şi în Ungaria va fi creată situaţia, 
în care fabricele vor nimici pe meseriașii parti- 
culari — judecând situaţia reală de azi desigur 
vor mai trece cel puţin 60—70 ani. Urmează dar 
că propaganda ce se face az; e încă îndreptăţită 
și e folositoare neamului nostru. 

In discuţia, în tot cazul de mare importantă 
dacă e bine sau nu să se îmbrăţişeze meseriile 
şi azi — e bine să cumpănim toate motivele și 
pro și contra. 

Şi noi credem că de dragul originalității în 
emiterea de păreri, ce izbesc farmecul noutăţii, cu 
puterea opoziţiei întotdeauna plăcută masselor — 
nu e conzult să dăm gata cu uşorul o chestiune 
atât de importantă. 

Lămurirea chestiunii în cazul dat — o gă- 
sim posibilă, mai ales că suntem convinși de lo- 
ialitatea discuţiei și din o parte şi din alta. 

Intreagă chestiunea a fost pusă şi o privim 
şi noi prin prizma naţionalismului, ce leagă pe 
toţi fiii poporului nostru şi care singur îndreptă- 

țeşte şi propaganda şi critica acestei propagande 
— pentru îmbrăţişarea sau abandonarea meseriilor. 

Noi Românii şi în Ardeal și în celelalte 
părţi ale Ungariei azi nu avem nici clasa mese- 
riaşilor în un număr corăspunzător trebuinţelor. 
Clasa fabricanţilor apoi ne lipseşte cu desăvârşire. 
Dacă avem 2 ori 3 reprezentanţi ai acestei clase, 

Situaţia noastră apoi e de așa, încât cu greu 
ne putem gândi că în cei mai apropiaţi 10 ori 
20 ani am putea creeâ şi susţineă o clasă de fa- 
bricanţi români. 

Să luăm însă şi noi parte, ca popor, la 
toate manifestările muncii economice — ni se 
impune. 

Aşa fiind noi credem că atunci când nu 
putem aveă fabricanți aşa cu una cu două — e 
cuminte să ne avem barem meseriaşii noștri. 

Ori-cât ar fi mijloacele de comunicaţie şi 
de credit potrivite pentru internaţionalizarea şi 
interlocarea negoţului, industria, de care are tre- 
buință poporul nostru, multă vreme va putea ră- 
mâneă cu caracter naţional şi local. 

Satele noastre mici şi răsleţe, cu datinile 
lor speciale, cu puţinul trebuinţelor lor nu sunt 
potrivite pentru spriginirea fabricei în contul mi- 
cilor măiestri. In aceste sate totdeauna își va 
găsi un puternic adăpost meseria mică, fie aceia 
chiar şi cu sediul în orăşele ori în oraşe. Dovadă 
că în Ardeal noua evoluţie economică cu fabricele 
ei — n'a pătruns în măsura, ca să primejduiască 
mica meserie. Și vor mai trece la mijloc multe 
zeci de ani până va pătrunde. 

Noi care intreținem legături intime cu satele 
noastre, cunoaştem mulțimea cererilor, ce sosesc 
din sate pentru meseriași români. In oraşele ar- 
delene apoi ştim sute și sute de meseriași, care 
se găsesc indestuliţi cu izvorul lor de câştig, ce 
li-"] dă meseria. Noi nu ştim, nu vedem nici un 
pericol ce-ar ameninţă pe puţinii noștri meseriaşi. 
Vedem că sunt tot mai mult căutaţi şi reclamaţi. 
In situaţia asta e natural să găsim că o propa- 
gandă pentru îmbrăţişarea meseriilor e la loc şi 
e bine că să face. Tot ce cerem noi e, câ la 


| meserii să se dea băieți buni, băieţi isteti, cu 


rivnă și cu legături şi averi familiare. Ca să poată 
satisface și lor şi neamului — și concurenţei cin- 
stite dar atât de aprige. 

Libertăţile și egalităţile, ce-au fost proclamate 
de revoluțiile mari, care au desființat statul feudal 
şi au sdrobit sistemul breslelor — invocate de d-i 
Dr. M. ca motive pentru dovedirea nimicirei me- 








Şi bătrânul începi domol povestea vieţii 
sale. Sămăna atât de mult cu vieţile tuturor in- 
străinaţilor! 


...Ca prin vis îmi aduc aminte când am 
plecat. Trăiă şi mama atunci. M'a sărutat pe 
frunte şi cea din urmă rugăminte a ei a fost 
să-i scriu în fiecare săptămână. Crezi că i-am 
scris? O lună-două, cât mi-a fost dor de ea. In- 
colo nici un rând. Poate la un an odată. 
În vârtejul apei ce ne mişcă ferestraiele, în sgo- 
motul scândurilor retezate, în vălmăşagul lucră- 
torilor de cherestea o uitasem. Numai la crăciun, 
când zăpezile ne impedecau lucrul, mă gândeam 
cu dor la ea şi-i scriam. Nouă ani am stat în 
munţii Olimpului, doborând brazi vara, arzând 
cărbuni toamna şi iarna căutând buturugi. Intr'o 
zi, mi-aduc aminte, coborisem în port şi ajutam 
pe niște corăbieri să-şi incarce cărbunii. Aveam 
cu mine toţi banii ce-i strânsesem în nouă ani 
— vre-o două sute de lire. Şi erà o zi, ca asta, 
plină de soare. 

Eu nu puteam sta locului. Mă chinuiă un 
neastâmpăr. Vedeam cum pleacă una câte una, 
corăbiile. Mă apucase dorul de ducă. Şi nu ştiu 
cum, m'am pomenit pe o corabie. Coasta se de- 
părtă mereu, până nu se mai văzu decât vârtul 
albastru al Olimpului. Abiă atunci îmi părù rău 
de fapta mea, Ce-or fi zicând tovarăşii? Dar 
dorul de mama fă mai puternic; nici nu mă mai 





gândii la cei lăsaţi în urmă. Eram fericit. Ce 
bine nu eră să-i pară mamei, când m'ar fi văzut 
mare şi plin de bani! Eră să rămân lângă ea, 
să-i fericesc bătrâneţele. 

— Ar fi o copilărie! îmi şopti ispititor un 
grec cu nasul subţire, căruia îi povestisem păţa- 
niile mele. 


Tu n'ai nici 25 de ani. Vrei să te laşi de 
acuma de muncă? Vino cu mine. Cu 200 de 
lire ale tale, cu 300 ale mele, facem negot în 
Smirna, şi în doi ani, avem două mii de lire | 
amândoi. Tu stai să vezi de treabă. Eu umblu | 
pe coastele Anadolului, să vânz marfă. Peste | 
doi ani, îţi iei o mie de lire şi te duci unde te-or 
scoate ochii. 


Și aşă a fost. I-am trimis mamei 10 lire, 
iar eu m'am dus în Smirna și am deschis o pră- 
vălie de mărunţişuri, împreună cu tovarășul meu. 
Grecul eră şiret. Umblă mereu, tărguind tot felul 
de lucruri şi vânzând apoi prin satele greceşti 


| din Archipelag. Ba și la Salonic a fost de trei 


ori. Acu, eu ştiu că ela câştigat de trei ori mai 
mult decât mine, dar ce-mi păsă? Abiă se îm- 
pliniră doi ani şi mi-a şi dat drumul. Aveam 
peste 1000 de lire în chimir şi fericeam ziua în 
care m'am întâlnit cu un om așă de cum se cade. 
A fost o bucurie nemai pomenită în Poleana, 
când m'am văzut bărbat, îmbrăcat în haine scumpe, 
călare pe armăsar de 15 lire şi cu cuferile pline 





de daruri. Mama se uită cu mândrie la mine și 
nu prea vorbea mult cu celelalte femei din sat. 


Un an întreg l-am petrecut într'o fericire 
nespusă. Umblam toată ziua la vânătoare, cu- 
treeram munţii, dădeam ospeţe mai în fiecare 
săptămână, pânăce îmi abătu să mă însor, Asta 
așteptă şi mama. Dar când i-am spus pe cine 
iau de nevastă, a îngălbenit şi mi-a spus tre- 
murând : 


— Să nu faci asta, maică... fiindcă n'o să 
fie bine. Frumoasă e ea, dar de când e văduvă, 
i-au ieşit atâtea vorbe! 


N'am ascultat-o. M'am însurat cu nevasta 
unui văr al meu, care murise cu doi ani mai 


' înainte şi am cumpărat toate pădurile din jurul 


satului și m'am pus pe lucru. Vuiau apele, fe- 
restraele ţipau, brazii gemeau doborâţi, oamenii 
mei lucrau cu spor şi in fiecare zi, câte zece pă- 
rechi de catâri ieşiau din pădurile mele şi cărau 
încărcături de scânduri, spre târgurile din veci- 
nătate, 

Dar nici nu trecuse bine cea dintâiu toamnă 
şi mă lovi năpasta: șerpoaica de nevastă-mea 
pieri într'o noapte, furându-mi tot aurul de acasă. 
Odată cu ea s'a dus și Spiru, un băiat voinic, 
căruia îi încredinţasem trebile pădurei. Mama 
muri de supărare și pe când femeile veghiau la 
capul ei, aproape nebun de durere, eu dădui foc 
conacului din pădure, grămezilor de scânduri şi 

seriilor, pe ai noștri ca români şi în special pe me- 
seriașii români ai Ardealului prea puţin i-a sguduit 
în interesele lor. Vieaţa cu favorurile breslelor 
n'a fost în mânile meseriașilor români. Prin urmare 
stergerea breslelor nu pe noi ne-au atins. Nouă 
tocmai ne-a deschis calea spre meserii. In libera 


concurenţă, ce s'a pornit, ai noştri au putut liber 


să-'și caute şi să-şi susțină poziţii. Societatea le- 
vantină ce o aveam în Braşov, dar singura insti- 
tuţie românească mai de seamă, a fost a negu- 
storilor şi nu a meseriașilor români. 

Inchiderea vămii respective resboirea vamală 
cu România şi protecţionismul industrial acceptat 
în România, asemenea nu ne-au isbit pe noi ca 
români, după-ce desfacerea productelor industriale 
în România nu noi, ci Saşii o săvârşeau. Industria 
de casă, ce-'şi găsiă debugeuri în: România şi pe 
care o susțineau în mare parte Români şi azi se 
menţine. Şi straiele şi lâna Săcelenilor şi azi 
ajunge în România, relativ în abundanţă. 

Industria lucrărilor în aur şi argint, cea mai 
înfloritoare în raport cu România, după cum afirmă 
şi d-l N. Iorga în cartea sa „Meşteşugurile şi 
negoţul în trecutul românesc* — a fost susţinută 
de sași şi greci. 

Industria de lemnărit, în special facerea de 
căruţe purtată și de câţiva Români şi azi își gă- 
seşte locuri de desfacere în România. 

Vilegiaturile, ce în timpul din urmă se fac 
mai ales în Braşov și Sibiiu şi în jurul acestor 
oraşe şi apoi în Orşova şi jur de mii şi mii din 
România, paralizează aproape total restricţiile 
vamale şi ajută în mod simţitor susţinerea şi în- 
florirea meseriilor şi a negoţului. 

Şi apoi se ştie, că până când înainte de 
1848 atât în Brașov cât mai ales în Sibiiu erau 
aproape numai meseriaşi sași — azi şi în Braşov 
şi în Sibiiu avem o seamă de meseriaşi români 
cari numai cinste ne fac şi despre cari ştim că 
cu drept cuvânt pot zice că „meseria le preţuie 
cât două moşii“! Pomenim şi câteva nume: Pe- 
truţiu, Precup, Purece, Dragoș, Platoş, Navrea 
şi apoi din jur Maniu Lungu, Comşa, Coman Pu- 
recel şi alţii o mulţime, dintre cari înainte de 


1848 doar nici unul nu erau. Și aceştia numai. 


din ţinutul mărginaș cu România, numai dintre 
aceia care sunt mărturii vii că greutăţile dela 
graniţa României n'au stângenit meseriași români. 

Deschiderea circulaţiei internaţionale pe la 
Porţile de fer, întâmplată în anul 1856 a avut 











fugii. Să fi auzit cum zbierau în urma mea ca- 
târii încinşi de flacări! 

Din noaptea aceea cutreerai toată Macedonia, 
crezând că o să dau de urma trădătorilor. Um- 
blam prin păduri, ca un sălbatic, cerşeam prin 
satele grecești și bulgărești — și m'am pomenit 
în România. Nu ştiu ce-am mai făcut pe aici. 
Am fost multă vreme în Piteşti, la moșia unui 
bogătaș de pe la noi, am venit apoi în Bucureşti 
şi rând pe rând am fost măcelar, băcan, samsar, 
sfărâmător de petri, vânzător de îngheţată, că- 
ruţaş la fabrica de sifoane, iar acum nu ştiu ce 
sunt. Umblu din casă în casă, pe la cei mai cu 
stare. Mă ajută toţi, fiindcă mă știu scăpătat. Am 
auzit că şi Spiru cu nevastă-mea sunt pe-aici, 
dar nu i-am mai căutat. Ce folos? Ei poate că 
m'au uitat de mult; la ce să le mai stric casa? 
Or fi îmbătrânit şi ei, și ei or fi sărăcit poate. 
Nu-i mai urăsc, fiindcă sufletul mi-s'a tocit de 
mult. Doar uneori, primăvara, mai simt ceva: 
când e soare, ies pe câmp şi mă uit pe cer. Mi-se 
face dor de satul meu. Mult aș vrea să mă mai 
duc odată, să văd unde e îngropată mama. 


— Şi ai să te mai duci acasă moșule? 

Bătrânul clătină capul şi cu ochii înlăcră- 
mati, privind aiurea, şopti: 

— Eu nu mă mai duc... 
duc niciodată!... 


N'o să mă mai 
Daniel Vodena. 








mai mare influinţă asupra negoţului decât a me- 
seriilor românești din Ardeal. Până la această 
dată meseriile și aşa nu erau în ¡mâni românești 
nici chiar în Ardealul mărginaş cu România. 

Căile de comunicaţie e adevărat că pentru 
moment au- sdruncinat și au nimicit chiar unele 
măestrii — dar în Ardeal nici pe departe n'au 
izbit şi în temelie măestriile care își au debu- 
şeuri în mijlocul poporului nostru. 

Ori cât de mult am ţineă seamă de revo- 
luţia ce o face în meserii — mulţimea fabricelor 
cu concurenţa şi ieftinitatea producerii în masse 
mari, pentru meseriile ce se adresează la popu- 
laţia Ardealului în special, nu găsim primejdia 
care să ne oprească în îndemnul de a nu sfătui 
pentru îmbrăţişarea meseriilor nu numai în Ardeal 
dar în toată ţara. Şi asta şi numai din motivul, 
că in o ţară agricolă, ca a noastră, după natura 
trebuinţelor și a puterii de consum industrial — 
mai bine satisface munca şi produsul meseriei 
mici, decât activitatea fabricei, care cere consum 
de mii de ori mai regulat şi mai mare. 

Legea recentă a lui Kossuth, pentru spri- 
jinirea mareï industrii, de care face amintire d-l 
Dr. M. noi nu o socotim de importanța ce i-se 
dă. E mai mult o formă constituţională pentru 
satisfaceri de interese de politică militantă şi de 
partid. Ca să producă rezultate, ce să revolu- 
ționeze starea industrială a ţării noi nu putem 
crede, când știm cazuri ca al cofetarului din 
Macău, ce a primit subvenție de mii pentru 
pişcotele pe cari nu le fabrică. 

Oricât de mult am apreciă discuţiile econo- 
mice, ţinute dela un nivou cu vederi largi și cu 
orizonturi în care se invederează teorii și cuno- 
ştinţe bogate în ale economiei şi sociologiei, dis- 
cuţii de cari la noi atât de rar putem auzi ori 
ceti — noi credem că e bine ca în chestiuni 
practice, din vieaţa de azi şi de mâne e bine să 
se ţină seamă şi de relaţiile date, de împrejură- 
rile date, în cari de fapt trăieşte poporul nostru 
şi cei cu cari locuim aceleaşi ţinuturi. 

Și ţinându-se seamă de astea, noi credem 
că nu e potrivită părerea, că noi nu trebue să 
îmbrăţișăm meseriile, de groaza lucrărilor fabri- 
celor. 

Totul ce ni-se impune e să alegem mai sever 
materialul de băieţi, pe care îi dăm meseriilor. 
Să trimitem la meserii numai băieţi isteţi, "cu 
carte, cu dor de muncă şi din familii şi mai cu 
stare şi mai cu legături sociale. In acelaș timp 
apoi să nizuim să ne cunoaştem meseriaşii ce-i 
avem, să le inleznim organizarea, să le punem 
la îndemână tovărăşii pentru procurarea de ma- 
terii prime şi pentru valorizarea mărfurilor pro- 
duse de ei. 

Când vom face aceste, noi credem că cu 
deplină încredere putem ajută crearea clasei de 
meseriaşi, ce să fie puntea între poporul sătean 
şi agricol şi între cărturarii noștri. 

lată de ce noi nu putem aprobă părerea 
d-lui Dr. M. cu privire la meserii şi de ce noi 
credem şi după scrisul d-lui Dr. M. că facem un 
lucru bun, facem un lucru conștiu şi folositor când 
îndemnâm pentru îmbrăţişarea meseriilor. 

V. C. Osvadă. 


Jnceputurile unei statistice românești. 


Inceputurile unei statistice românești se par 
cu atât mai anevoioase, cu cât în materia asta 
avem până acum foarte puţin și din asta chiar 
nimic baremi cu aparenţa unui ce complet, 

Mai vechiu avem datele asupra populaţiei, 
însemnate pe vremea lui Inocenţiu Micu-Klain şi 
publicate, acum câţiva ani de d-l protopop N. 
Togan. Mai multe date statistice, mai ales însă 
în referinţă politică ne-a dat d-l Eugen Brote prin 
cartea sa „Chestiunea română în Transilvania şi 
Ungaria“. D-l Brote de altfel publică şi acum, 
din timp în timp mai ales în „Tribuna“ articoli 
despre mișcarea populaţiei în ţinuturile româneşti. 

Cartea „Românii din statul ungar“ scoasă de 
d-l I. Russu-Șirianu, deşi ne dă unele date statistice 
lămureşte mai ales referinţe politice şi culturale. 








Am mai puteă pomeni aici datele publicate 
de scriitorul acestor şire despre „Moşiile şi satele 
româneşti“ şi despre „Pământul ţării noastre“ — 
ca să avem dar întreagă bibliografia: statistică, 
de care dispunem noi românii din regatul ungar. 

O sărăcie mai mare, abiă credem să avem 
pe orice alt teren. Cu toate că azi statistica a 
ajuns la o importanţă aşa de mare, încât fără 
cunoştinţa aceleiă azi nu se poate lucră real nici 
pe terenul politic, nici social, nici economie nici 
cultural. 

In necunoștinţa statisticei, cel puţin a aceleia 
care ne priveşte direct — întreaga noastră muncă 
e o orbecare, cu foloase numai nimerite din în- 
tâmplare. 

Aşa fiind — se impune tuturor factorilor 
vieţii noastre publice să se preocupe de impor- 
tanta chestiune a pornirii cel puţin a unor înce- 
puturi de statistică românească. Chestiunea asta, 
de sigur e mai mare, e mai complicată decât să 
poată fi mântuită prin articoli de ocazie. 

Intâiele lucrări în această privinţă revin Aso- 
buni pressei şi băncilor noastre — în primul 
rând. 

Ca întâiul pas noi credem că ar fi potrivit 
ca comitetul central al Asociaţiunii să supună 
chestiunea aprecierii şi dezbaterii plenului sec- 
Hiunilor. 

Aceste apoi la rândul lor să convoace o 
anchetă, de bărbaţi mult puţin chemaţi în această 
materie, cu care să se completeze, ca să discute 
atât asupra cadrelor ce ar fi să ia adunarea da- 
telor statistice, cât şi a mijloacelor de muncă şi 
de bani, cu care s'ar încercă primele începuturi, 


In ancheta asta ar fi de dorit să vedem 
între alţii şi pe d-nii Eugen Brote, loan Russu 
Şirianu, loan cav. de Puşcariu, Dr. loan Mihali, 
loan I. Lapă&datu, Constantin Popp, Silvestru Mol- 
dovan, Gavriil Todica şi alţi câţiva bărbaţi cari 
au dat dovezi, că ştiu şi au dorul să se preocupe 
de astfel de chestiuni. 

Desbaterile ce ar urmă în această anchetă, 
dânduli-se şi publicitatea trebuincioasă — desigur 
ar găsi bazele potrivite pe care să se miște ince- 
puturile unei statistice românești, 

Ori-cât ar fi de necomplete aceste începuturi 
totuş ni s'ar da să ştim, din datele adunate — mai 
mult ca azi, atât în cele sociale cât şi în cele 
economice, culturale și chiar politice. 

S'ar încercă modele de statistică, formulate 
după trebuinţele noastre la început pentru un 
cere, apoi pentru un comitat ori pentru un ţinut. 
Cu ajutorul astorfel de modele şi slujindu-se și 
de datele statisticei oficiale, mai mult pentruca 
acele să fie controlate — s'ar putea continuă lu- 
crarea de-odată din mai multe părţi. 

Foloasele unei statistice româneşti, ne-ar fi 
de nepreţuit. 

Pe lângă datele numerice asupra populaţiei, 
asupra ocupatiilor, pe care a parte le avem şi azi 
din statisticele oficiale, am avea păstrate: 

Numele românești ale comunelor şi hota- 
relor, numele uneltelor şi părţilor constitutive 
de îmbrăcăminte a poporului nostru, nume de 
familii etc. 

Am ști apoi câţi români suntem. Am ști 
câţi cărturari, câţi negustori, câţi industriași, câți | 
agricultori, câţi muncitori români avem şi unde 
îi avem. 

Am şti toate societăţile, toate reuniunile, toate 
tovărășiile, toate bibliotecile, toate şeoalele şi toate 
bisericile noastre. 

Am şti unde avem prea multe şi unde prea 
puţine. 

Am şti câte gazete, câte cărţi ceteşte neamul 
nostru şi unde se ceteşte mai mult și unde mai puţin. 

Am şti moșiile românești, am şti datoriile 
acestor moşii. Am şti preţul şi felul muncii. Am 
şti raporturile de câştig. Am şti averile mânătoare 
(vite etc.) ce le avem. Am şti felul locuinţelor şi 
raporturile sanitare. 

Și dacă ne-ar şi lipsi în multe locuri cifrele 
corecte, am ști cel puţin situaţia medie ori normală. 

Munca asta — uriaşă cum sar păreă din 
aceste câteva spicuiri — s'ar puteă face relativ 
foarte uşor. 

Temeiu avem în statisticele oficiale. Le-am 
controlă şi le-am separă, le-am clasă datele după 
cum ne trebue. Am scoate din acele datele re- 
feritoare la români, le-am completă şi le-am grupă. 

Cele privitoare la români le-am scoate în 
un mănunchiu separat, pe care apoi uşor l-am 
putea compară cu celelalte mănunchiuri de date 
ce privesc celelalte neamuri din ţară și chiar și 
din afară de ţară. 

Având la îndemână astfel de date, alte ori- 
zonturi de muncă și de vederi ni s'ar deschide. 
Altă orientare şi altfel de activitate ni s'ar impune! 

Ceice vor pot să înțeleagă rostul acestei 
dorinţi şi tocmai de aceea nădejde avem că vor 
folosi prilejul să discute şi cât de ingrabă să 
pornească munca pentru întruparea unor modeste 
inceputuri de statistică românească. V. C. O. 


Sâmbătă seara. 


Moartea Venerei? 
— Răspunsuri, — 
Domnule Redactor I! 

Am cetit cu mult interes foiletonul D-V. din 
Nr. 7. Adecă, mai bine zis, foiletoanele. Căci pe 
aceeaşi pagină sunt două foiletoane, cari işi con- 
trazic. 

In cel dintâi, iscălit Styx, luaţi la refec 
pe o biată fată „ubiă trecută de 16 anif, care 
aspiră la mâna, (poate şi la inima) unui teolog 
cu calificație de parohie cl. I. Adevărat, notiţa 
aceea din „Tribuna“ ne-a pus și pe noi în uimire. 
Cum, Doamne? O fată abiă trecută de 16 ani, 
cu avere de 16,000 coroane, are nevoie să re- 
curgă la anunţuri, ca să-şi câştige un mire, fie 
el chiar cu califieaţie de parohie cl. 1?... 

E o ruşine pentru noi, cestelalte fete, cari 
am trecut şi de 18 ani, când vedem publicându-se 
şi în foile noastre anunţuri de aceste! 

Până acum cunoșteam anunţurile aceste 
numai din foile străine, le cetiam mai mult pe 
ascuns, dar nu credeam, că ele să fie adevărate. 
Acum, când D-V. ne atrageţi atenţiunea asupra 
acestui anunţ publicat într'o foaie românească, 
rămânem crucite și ne simţim ruşinate chiar. 

In al doilea foileton iscălit (Al. (Oare Al. 
şi Styx nu sunt aceleaşi persoane ?) sunt luaţi la 
respăr chiar tinerii, cari aranjază petreceri, fără 
ca să danseze. 

E un fel de încăierare (cum să-i zic, ca să 
nu trageţi la îndoială, că răspunsul e scris de 
mine şi nu de tătica?) multilaterală. 

(Am scris acest cuvânt, imprumutându-l 
din scrisoarea „naivei dela 'sate“, 'pe urmă am 
întrebat pe tata şi mi-a spus, că eră mai bine 
zis: bilaterală). 

Ori-cum, multilateral, sau bilateral, vorba e, 
<ă într'un foileton sunt luaţi de scurt tinerii iar 
în altul — domnișoarele. 

Cine are dreptate? 

Eu sunt de părere, că amândoi. 

Cum zice Styz: „S'a comercializat vieaţa şi 
toate îndemnurile sufletului au apucat un drum, 
pe care se întâlnesc tot mai rar cu poezia“. 

Cine e de vină? 

Mamele ne strigă mereu în urechi: „Fii 
cuminte, fată !“. 

Tar tinerii noștri sunt ei destul de cuminţi 
şi fără să le mai spună cineva. Ei ştiu, înainte 
de a te fi văzut măcar, câte jughere ai, câte 
acţii la bancă, sau ce șanze ai de reușită la 
cutare parohie de cl. I sau II. 

Incă odată cine e de vină? 

Amândoi sau nici unul. 

Eu cred încă în vieaţa Venerei, căci n'am 
împlinit 19 ani. Voi mai crede şi la anul? Cine ştie! 

Chestie de viitor şi de inimă! 

O fată de 18 ani. 
Mult Stimate D-le Redactor ! 

Eu cred, că cele scrise în anunţul din „Tri- 
buna“ şi în noutatea din „Drapelul“ sunt — 
scornituri. Frate-meu mi-a zis să scriu „exage- 
rări“, dar eu scriu după cum imi vine mai bine 
la mână. Nu cred, că o fată abiă trecută de 16 
ani şi cu o avere destul de frumuşică nu sar 
puteă mărită, decât pe calea anunţurilor din 
gazete; şi nu cred că tinerimea de astăzi nu 
dansează. Eu merg, la an, de patru-cinci ori la 
petreceri, dar n'am nici măcar o clipă de răgaz, 
şi când vin acasă, abiă mă mai ţin picioarele... 

Cât pentru măritiș, nu am nici o teamă. 
Nu va trece anul şi voi fi măritată. Şi voi fi 
nevasta aceluia, de care mi-e drag. 


Bucium. Linuţa B. 





Domnule Redactor! 

Vin să spun şi eu două-trei cuvinte în 
ancheta D-V. 

Le spun, ca o fată bătrână ce sunt, fără 
să-mi pese de ce va zice lumea. Intâi ar fi să 
deslușim un lucru: când poţi zice că eşti fată 
bătrână? Cunosc doamne de patruzeci de ani, 
cari se ţin încă de tinereţe şi cunosc fete de 
25 ani, cari au îmbătrânit deabinele... Eu cred, 
că o fată se poate numi bătrână, dupăce a trecut 
de 30 ani! Eu am trecut peste acest prag, deci 
nu mai e nevoie să ascund nimic din vârstă... 


Cât pentru ancheta D-V., eu cred din capul 
locului, că anunţul publicat în „Tribuna“, e o 
giumă proastă. Să iertaţi expresiunea, dar nu 
aflu o alta mai potrivită. 


Ce lipsă are o fată să recurgă chiar la 
anunţuri prin jurnale? 

Dacă eu, aş fi vrut să mă mărit, aveam la 
îndemână atâtea şi atâtea ocazii. 

Dar am stat şi m'am socotit multă vreme 
şi — să mă credeţi — nu îmi pare rău, 

La petreceri nu mai umblu, căci ceeace 
spune foiletonistul D-V. e adevărat. Tinerimea 
de azi nu mai e ca cea de eri, nici ca cea de 
alaltă-ieri. 

S'au stricat băieţii... 

Ii vezi umflaţi de bere, râzind după mese, 
cu ţigaretele între dinţi, cu cărţile de joc în mână: 
îi vezi ridicoli făcând curte vre-unei copile, căreia 
i-ar puteă fi tată... 

Ii vezi, în sfârşit cinici, batjocoritori, mate- 
rialişti — uff!... 

Ce să mai spun? 

Un lucru e sigur: Venerea n'a murit, sunt 
şi eu martora. 

Dar vremile sunt foarte puţin prielnice pentru 
biata zeiţă detronată... 

O fată bătrână. 
Iubite 41.7 

Bănuesc, după iniţiale, că tu ești autorul 
acestei acuze nedrepte, după cum și tu vei bănui, 
că cine îţi răspunde, 

„Pentruce nu dansează tinerii? 

Pentruce nu dansează tinerimea română ? 

Sunt, prietine, o miie şi una de pricini, 

Intâi, după zilele de prima tinerețe, omul 
se mai calmează niţel. 

Nu-ţi mai şade bine, dela o vreme, să ţu- 
păieşti noaptea întreagă, când părul a început 
a ti-se rări pe la creștet, și când fire arginţii pe la 
tâmple îți amintesc, că te apropii, sau — ce e mai 
rău! — ai trecut peste cele dintâi treizeci de 
toamne fericite. 

Restul nu mai e aşa de amiăgitor, prietine 
dragă, tu trebue s'o şti asta în calitate de foile- 
tonist | 

Am dansat, dragă prietine, de-mi sfârăiau 
şi mie călcâiele anno dazumal, și dansez și astăzi. 

Dar şti tu, cum ziceă dascălul ăla al nostru 
dela universitate: Qui bene dinstinquit. . . 

lată a venit vremea să facem şi noi anumite 
distincţii. 

Pe vremea, când eram universitar tinăr, 
dansam, prigtine, de rupeam locul. E o fericire 
nespusă dansul, la vârsta aceea... 

Acum? 

Acum, că eşti om cu diplomă — partie, cum 
sar zice — nu te mai emoţionezi aşa de repede, 

Dansez şi azi, dansez destul de mult. Dar 
pentruce sunt eu îndatorat să dansez cu toate 
coconiţele „tura de onoare“? 

Pentruce trebue să mă complimentez şi în 
faţa „bacfişelor“ cari eri-alaltăieri îmi ziceau: sărut 
mâna ? 

Pentruce nu mi-e rânduit, în sfârşit şi mie 
să mă bucur de avantajele dansului? 

Azi, toată lumea se interesează cu cine am 
dansat un vals, cu cine cuadrilul întâi. Cât 
despre cuadrilul a H-lea nici nu mai vorbesc. E 
de ajuns să faci vr'odată acest pas greşit, ca o 
lună de zile toată lumea să te felicite de logodnă... 








Ce are a face, prietine. 

Lumea cred că merge la petreceri, ca să 
se distreze şi nu ca să se însoare stante pede. 

lată pentruce am mai rârit-o cu petrecerile 
în vremea din urmă. 

Nu e nevoie să merg chiar la toate, sau — 
mai ales — nu e nevoie să dansez ca un acrobat 
da capo al fine. 

Mai stau așa câte odată, cu ţigareta in gură, 
mă uit la părechile cari dansează, mai remare 
câte o ochiadă care îţi dă fiori — o, eu cred 
în fiorii ochiadelor — pe urmă mă duc acasă și 
mă felicit de calmitatea şi demnitatea, ce m'a 
caracterizat în seara aceea. 

Cu toate aceste Venera n'a murit, prietene. 

O să mă însor şi eu, după-cum te-ai în- 
surat și tu și după-cum se însoară orice om de 
omenie. 

Şi poate nici n'o să mai stau mult pe gân- 
duri, căci... ei, dar în sfârşit să nu fiu indi- 
seret. 

Iti pot mărturisi însă, că eu nu m'am în- 
drăgit de ea când dansam, ci cu alt prilej, cu 
alte prilejuri... 

O indrăgeam, de bună seamă, chiar să n'o 


fi dansat nici măcar „tura de onoare“. 
Un Dr. 





CORESPONDENȚE. 


Existenţa bisericei din Panciova în primejdie. 
— In atenţiunea consistorului Mitropolitan din Sibiiu. — 
Panciova, 24 Februarie 1908 n. 

Sunt cunoscute luptele şi sbuciumările de 
cari Românii din Panciova au fost părtaşi, până 
ce cu ajutorul lui Dumnezeu, în anul 1900 s'a 
înființat aici parohie ortodoxă română, indepen- 
dentă de coreligionarii noştri Sârbi. 

Insemnătatea acestei parohii e foarte mare, 
căci s'a pus stavilă desnaţionalizării Românilor 
din Panciova, ceeace Sârbii de zeci de ani, ne- 
conturbaţi de nimic, au practicat în detrimentul 
hisericei noastre ortodoxe şi a neamului nostru 
românesc, 

Administratorul de atunci a parohiei noastre, 
păr. loan Stroea, îndeplinindu-şi cu sfințenie 
chemarea, numărul credincioşilor parohiei zilnic a 
crescut; în pieptul românilor din Panciova — de 
cari aşanumiţii „conducători“ ai noştri zeci de 
ani absolut nu s'au interesat, — focul conștiinței 
naţionale a început să ardă, lăpădându-se ei de 
biserica sârbească şi făcându-se membrii ai pa- 
rohiei noastre. 

Progresele ce făceam în această direcţiune, 
şi mai mult ne-au întărit credinţa, şi mai. mult 
ne-au mărit dorul de muncă, şi astfel am fost de 
firma speranţă, că în decursul mai multor ani, fun- 
damentul parohiei noastre va fi atât de puternic, 
că uneltirile nedemne ale Sârbilor nu vor puteă 
să aibă nici o influinţă nefavorabilă asupra pro- 
gresării parohiei, făcând noi în toată ziua câte 
un pas înainte. 

Dar „omul propune, Dumnezeu dispune“. 

Păr. loan Stroea a fost absolvat de admi- 
nistrarea parohiei noastre şi înlocuit cu un preot 
„modern! numit Iancu Cerbu, care în loc să 
continue lupta începută de inaintașul său, nu s'a 
interesat de interesele parohiei, ci s'a împrietinit 
cu toţi oficianţii străini de aici, cu cari nopţi în-. 
tregi cutresră cafenelele, unde de multeori rămâne 
până dimineaţa, şi ceeace a avut ca urmare, că 
„Sfintia sa“ de multe-ori a servit beat în biserică, 
ba odată la utrenie a dus cu sine în biserică un. 
oficiant beat, de naţionalitate maghiară şi care în 
strană, pe când lancu Cerbu serviă, se înțelege şi 
el beat, a.cântat: „Semmi babám!!!“ 

Cu considerare, că purtarea morală a „mo- 
dernului părinte sufletesc“ Iancu Cerbu, e ne- 
deamnă de un slugitor al sfântului altar, şi cu 
considerare, că de când „sfinţia sa“ e în Panciova, 
credincioșii noştri s'au înstrăinat de biserică, ba 
unii au trecut înapoi la Sârbi, în contra lui s'a 

făcut mai multe arătări, — subscrise şi de frun- 
taşul român Dr. Alex. Bireescu, — la consistorul 
din Caransebeş, arătându-se că Iancu Cerbu în 
interesul parohiei, să fie îndepărtat de aici. 

„In urma acestor arătări consistorul din Ca- 
ransebeş a ordonat investigaţie în contra lui Iancu 
Cerbu şi a emis la faţa locului ca comisar con- 
sistorial pe d-l protopresbiter loan Pinciu din 
Ciacova, care în mod imparţial a condus inve- 
stigaţia, pentruce îi exprimăm mulţămita noastră. 

Mai mulţi martori, credincioși ai parohiei, 
sub jurământ au fasionat, că „modernul părinte 
sufletesc“, Iancu Cerbu, a servit beat in biserică; 
că oficiantul acela beat a cântat în strană „Semmi 
babám“, ba odată şi chiar la invierea Domnului, 
sfinția sa atât a fost de beat, că abiă s'a ţinut 
pe picioare, că in anul trecut, a treia zi de Crăciun 
nu a făcut serviciul de dimineaţă, utrenia, căci 
până la 10 oare înainte de ameazi a jucat cărţi 
într'o cafenea, etc. etc. 

Deoarece in scurtă vreme se va pune în 
curgere procesul nostru de despărţire ierarhică, 
îndepărtarea lui Iancu Cerbu din Panciova, care 
aici s'a făcut imposibil şi urgisit de toţi oamenii 
cinstiţi, în interesul parohiei e de necesitate im- 
perativă, și cu atât mai mult, căci la sinodul pa- 
rohial ţinut în 23 crt. n. sub prezidenţia d-lui 
protopresbiter Ioan Pinciu, mas mulţi creștini 
moșneni, au declarat, că din cauza lui lancu, 
vor închide capela, şi vor trece înapoi la Sârbi, 
— de nou atragem atenţiunea ven. consistor mi- 
tropolitan din Sibiiu și în special Inalt Prea 
Sfinţitului Domn Mitropolit, asupra stărilor de- 
plorabile a parohiei din Panciova, căci Ven. Con- 
sistor din Caransebeș, prea mult trăgănează re- 
zolvirea definitivă a chestiunii, ceeace e numai 
în detrimentul parohiei din Panciova. 

Corespondent. 


Vieaţa în București. 


Cu vremea asta frumoasă prea timpurie Ca 
pitala a început repede să-şi schimbe înfățișarea. 
Inviorarea primăverii, fiorul cald de vieaţă ce 
plutește peste tot, a pus stăpânire pe toţi. Mai 
mult ca oricând, primăvara simţi legătura strânsă 
ce te leagă de firea întreagă. Pare că îmbrăţişezi 
cu o privire toată frumuseţa încunjurătoare și 
dorul de vieaţă de peste tot pâlpâie cu şi mai 
mare putere în tine. 

Și Bucureştii îşi are frumuseţile lui primă- 
văratice. Clipele aceste puţine, in care soarele 
dă cele mai ciudate efecte de lumină — umbre 
tari şi siluete puternice, nimic şovăitor — plă- 
mădeșşte cele mai frumoase motive de culorit ce 
ar ispili pe vre-un mare culorist. Şi afară de 
aceasta, grădinile şi grădinuţele, peste care dai 
la tot pasul prin oraş, împrăştie mireasma cea 
proaspătă a pământului odihnit ce-şi scutură tolul 
de foi uscate ca să se gătească iar de săr- 
bătoare. 

Peste tot se începe curăţitul grădinilor, pre- 
gătirea aceasta a brazdelor în care alte neamuri 
de flori şi-or răstăţă podoaba. 

Şi în vremea asta de transformare, popoare 
întregi de pasări, cuiburite prin plopi mai ales, 
se strâng în fiecare zi, cătră asfintit, şi în ciri- 
pitul lor vioi, ridică parcă și ele un cântec na- 
turei pentru sărbătoarea care se gătește. 


Pe calea Victoriei chiar, cu tot sgomotul 
asurzitor al trăsurilor, pasările îşi fac mendrele 
ori unde găsesc pomi mai înalţi, de parcă ar fi 
plopii plini de clopoței, ca niște cădelniţi imense 
mişcate de mâni nevăzute. Și cântecul acesta 
împrăştie în aer o armonie, o voie bună, ceva 
primăvăratic ce face inimile să tresalte ca în 
apropierea unei fericiri mult aşteptate. 

Totodată cu venirea primăverei pe maidanul 
„Ducat, de pe cheul gârlii, s'a inceput Dumineca 
petrecerea acea populară caracteristică pitores- 
cului bucureștean. Luntri sburătoare, călugei, 

scrânciob, panorame, trâmbiţe şi tobe, o fam- 
fară hodorogită şi pocniturile dela „încercarea 
puterii* şi lume multă alcătuită din servitori, 
soldaţi şi băieţi de prăvălie mai ales, ridică spre 
cer o gălăgie asemănătoare cu aceea a „târgului 
Moșilor“, cunoscutul bâlciu bucureştean. 

La Duca însă, pe o întindere de loc mică 
petrecerea celor ce se întâlnese Dumineca la 
două după prânz se sfârşeşte tocmai pe inserate, 
când cei mai mulţi din petrecăreţii aceştia spe- 
ciali se retrag pe la felurite cârcimi cu aşazisele 
„complete“, săli populare de dans. 

„Complete“ de acestea sunt prin toate ma- 
halalele mărginașe ale Capitalei şi caracteristica 
lor o face publicul deosebit ce se află în fiecare. 
Numai mahalagiii de prin partea locului unde-i 
„completu“ au drept să joace acolo. Şi într'o 
incăpere scundă de obicei insă destul de mare, 
în tactul bătăios al unei „sârbe“ sau in acela 
săltăreţ al unei chindii, flăcăi şi fete gătite de 
sărbătoare, joacă de se prăpădesc. | 

Vai de surtucarul care o îndrăzni să se 
avânte între aceste suflete înflăcărate, mai ales 
dacă o sta şi de vorbă cu vre-o fată! Bătăi se 
încing foarte des între flăcăii de aceiaş treampă 
şi-i uşor la închipuit ce s'ar întâmplă când 
vre-unul ce nu-i „d'ai lor“ s'ar amestecă p'acolol 
Aproape fiecare flăcău îşi are cuţitu sau boxu 
prin buzunare ca și Sicilianii, ca și flăcăii portu- 
ghezi, talentaţi in mânuirea cuţitului. Aci, ca şi în 
altele, o dovadă mai mult a puternicului spirit 
latin ce vibrează fa poporul nostru. 

Şi fiindcă veni vorba de „complete“ de 
mahala, pe unde se întâlnesc încă şi purtători 
ai nădragilor cu creţi, fără voie se apropiu şi 
de celelalte locuri de dans bucureştean, „com- 
plete“ și ele mai mult sau mai puţin prin spi- 
ritul exclusivist ce domnește și în ele. 

E vorba de „balurile“ de tot felul, date 
prin toate sălile mari din Bucureşti. Cele mas- 
cate barem se ţin lanţ, în toate serile într'o 
anume sală unde nu se pot duce femei de bună 
condiţie. 

Incolo se dau baluri prin toate sălile, de 
toate societăţile ce ţin să-și dea obișnuitul mare 
bal anual, pentru sporirea fondurilor, 

Şi societățile mai răsărite, îndeosebi cele 
studențești, dau aşa zise „serate muzicale — dan- 
sante“. La inceput unul zdrângăne ceva la pian, 
vre-o tată din conservator cântă cum poate o 
arie dintr'o operă, unul zice ceva din vioară şi 
apoi spre mulţumirea generală, un actoraş ieșit 
ieri alaltăieri din Conservator, recită câteva mo- 
noloage poznașe cu care înveseleşte pe toţi. 

Vine apoi danţul. Și pentru asta vin mulţi 
şi mai ales multe. Primul vals se începe nebun 
dupăce servitorii ridică scaunele şi virtejul acesta 
pătimaş aprinde sângele tinereţii pornită pe pe- 
trecere de mai mare dragu să-i vezi pe toţi în- 
bujoraţi la faţă şi plini de fericire. 

Dar in anume cercuri se cam strâng anume 
feluri de inşi, fără însă ca exclusivismul să fie 
împins până în marginile celui de „complet“. 

Balurile mascate însă, unde sub culoarea 
catifelei se ascund multe taine, se petrece uneori 
şi scene neplăcute, mici încercări familiare ca şi 
la „complete“. Auzi de-odată într'un colţ pocnind 
două palme, puțină gălăgie, apoi vezi pe unul cu 
jobenu pe ceafă sau obrajii roşii, plecând plouat 
pe urma unei „măscuţe“ care gesticulează ve- 
hement catigorisindu-l cu vorbe puţin plăcute. E 
nevastă-sa, spune unul, l-a prins tachinându-se, 
dreptul ei!“ Şi lumea ceulaltă îşi vede de pe- 
trecere în tihnă. 

Sunt ultimile petreceri de iarnă, pe care le 
gustă multă lume iubitoare de petreceri ușoară 
din tot sufletul. 

Dar în curând căldura sălilor va face cu 
neputinţă petrecerile acestea iernatice şi create în 


plin aer va cuceri chiar şi pe aceea ce nu prea ! 

văd de obicei în ce stă frumseta unei grădini pe 
împrimăvărate sau frumseţa unui apus. Dar fiecăruia: 
să-i ceri ce poate şi pe petrecăreţ să nu-l iei drept 
filosof sau prețuitor al frumuseţelor mai nepipăite, 
mai neaprobabile de inteligenţa lui. 


ȘTIRI 


Şcolile noastre. Publicăm cu plăcere 
articolul cu acest titlu al distinsului 
nostru literat d-l Z. Slavici, socotind fo- 
lositoare pentru cauză o discuţie în 
această materie, 


N. Pora. 











o 

Un nou proces al „Foii Poporului”. „Foii 
Poporului“ din Sibiiu i-s'a intentat un nou proces 
de presă, fiind incriminat articolul „Cu ce suntem. 
datori urmașilor“ publicat în Nr. 47, dela 1 De- 
cemvrie n. 1907. In articol se arată cum sunt 
persecutați preoţii slovaci naționaliști şi cât de 
mult avem să fim noi mulţămitori strămoşilor 
noștri, că ne-au păstrat bisericile naţionale, iar 
vrednici de ei vom fi numai aşa, dacă vom lăsă 
şi noi urmaşilor noștri biserica, școala şi limba 
noastră, curate și intacte. Responsabilitatea a 
luat-o redactorul, d-l Silvestru Moldovan. 


o 
Conferenţă. Duminecă, în 8 Martie n. va 
tineà d-l Alexandru Moldovan, teolog cursul al 
II-lea, în sala Muzeului „Asociaţiunii“ conferinţa 
sa despre: „Cântarea noastră bisericească şi psi- 
hologia ei, impresii şi analize“, 
o 
Seratele meseriaşilor noştri. Joi, in 27 Fe- 
bruarie n. a ţinut Reuniunea sodalilor români 
din Sibiiu a 2-a şedinţă literară sub conducerea 
prezidentului Victor Tordăşianu. S'a cântat şi s'a de- 
clamat. D-na Eugenia Tordăşianu a cetit frumosul 
articol datorit reginei Elisabeta a României de- 
spre dăruirile săracilor la „Vatra luminoasă“. 
D-nul Aurel Cosciuc a ţinut o importantă confe- 
renţă despre legumărit în genere și despre cul- 
tura sparangelului indeosebi. 


o 
Teatrul nostru. În sfârşit după o alergătură 
enervantă, după stăruința în toate părţile, ministrul 
Apponyi sa milostivit a îngădui d-lui şi d-nei 
Bârsan să deie reprezentații teatrale. Ne bu- 
curăm că harnicul nostru artist va puteă aveă 
prilejul să-şi reinceapă munca întreruptă. 
© 


Din Basarabia. Sfios incep să licărească şi 
aici cele dintâi începuturi ale unei afirmări na- 
tionale. Cultura naţională picurată cu incetul în 
această provincie îngenunchiată, începe să aducă 
roade. Zilele trecute s'a dat de diletanţi o repre- 
zentaţie teatrală în oraşul Chişinău. Piesa „Cinel 
Cinel“ a lui Alexandri a fost o revelaţie şi a fer- 
mecat pe moldoveni. — De câteva zile o trupă 
românească dă operete sub conducerea d-lui Băr- 


cănescu, cunoscutul artist din România. 
i O 


Cărţi nouă. Editura „Minerva“ din București 
continuă a inbogăţi numărul cărţilor bune cu opere 
literare remarcabile. Se reeditează pe rând cărţile 
autorilor noştri classici şi se dau opere literare 
din condeiele generaţiei de astăzi. Zilele aceste 
au apărut: I. d. Caragiale: „Teatru“. Opere com- 
plete (p. 398, 2 lei); A. Vlahuţă: Clipe de linişte, 
novele (p. 280, 1.leu 50); Z. Slavici, novele, vol. 
Il. (p. 319, 1 leu 50); FV. Alexandri: Teatru (p. 
436, 1 leu 50). Tot în această editură a apărut 
studiul d-lui A. C. Cuza: Naţionalitatea în artă 
(p. 243 1 leu 50); romanul d-nei Constanţa Hodoş 
Martirii (p. 244, 1 leu 50). Am mai primit şi un 
volum de versuri: Zäri senine, de A. Mândru. Toate 
aceste cărti, prin ieftinătatea lor pot fi cumpărate 
de toţi iubitorii de literatură. 


o 
Indreptare. Din Nr. 8 ai „Țării Noastre“, 
pag. 1 coloana 3, şirul al 6-lea din jos a rămas 
din greșală afară cuvântul porneşte, ceeace în- 


dreptăm acum. 
o 

Moartea unei artiste. Zilele acestea a murit 
în Viena cunoscuta cântăreață Paulina Lucca, 
născută în 1841. Cele mai mari succese le-a ra- 
portat în Berlin şi America. De mai mulţi ani 
fiind bolnavă, trăiă retrasă în Viena unde s'a 


stâns şi a lăsat o considerabilă avere. 
© 


Boala lui Edison. Genialul inventator, după 
cum se scrie din New-York sufere de-o boală în 
urma căreia s'a supus la două operaţii. Starea 
lui e foarte gravă şi medicii se tem de complicaţii. 

© 

Conferenţă în Sibiiu. Şirul conferenţelor 
ținute în Casa naţională a fost încheiat de d-l 
profesor Dr. P. Şpan care Dumineca trecută şi-a 
desvoltat interesanta conferenţă: Visul şi însem- 
nătatea lui psihologică. Eminentul pedagog a 
grupat în jurul acestui subiect o mulţime de 
exemple variate, a stăruit asupra importanței vi- 
surilor în vieata sufletească a ţăranilor noştri, a 
cețit mai multe bucăţi literare cari tratau acest 
subiect şi în sfârşit a lămurit din punct de vedere 
ştiinţific însemnătatea problemei, aducând argu- 
mentele mai multor savanţi psihologi. Instructiva 
conferențţă a d-lui profesor, desfășurată într'un 
stil vioi a fost ascultată de-o număroasă asistenţă 
care a răsplătit cu îndelungate aplauze pe zelosul 


conferenţiar. 
Lei 


„Bănatu-i fruncea“. Primim la redacţie o 
carte de versuri în „grai bănăţănesc“ care poartă 
acest titlu. Autorul d-l Dr. S. Gerda şi-a adunat 
întrun volum aceste producte tipărite indeosebi 
în „Drapelul“ din Lugoj. Din punct de veiere 
literar acest volum nu se poate măsură cu poeziile 
talentatului Victor Vlad Delamarina. Cele mai 
reuşite sunt câteva anecdote şi cele mai slăbuţe 
sunt paginile în cari cu multă mândrie se aduc 
probele pentru a justifică titiul cărţii. Autorul 
trebuiă să tie seamă că şi în creaţiunile dialectale 
momentul artistic e dătător de măsură, fără de 
care nu se poate asigură nici-unui product o va- 
loare literară. Uitând acest lucru ne trudim 
„d'aficea* cum s'ar zice în Bănat. De altfel cartea 
e interesantă din punct de vedere stilar. 

[ei 

0 revistă folositoare. Am primit la redacţie 
ar. 1 din revista pentru higienă și medicină po- 
pulară : Sănătatea din Brașov. In articolul program 
d-l Dr. G. Băiuleseu arată importanţa acestei pu- 
blicaţiuni şi desluşeşte problemele de care va fi 
condusă. Arată că va da in numerele următoare 
sfaturi igienice și va expune în stil popular materii 
importante din știința medicală. Materialul nu- 
mărului prim e variat şi folositor. Recomandăm 
cu toată căldura această revistă. Abonamentul pe 
an 5 cor. pe '/ an 2 cor. 50, 

o 

Episcopul patriot. Bietul popor slovac! A 
ajuns să fie prigonit şi de cei meniţi să-i gri- 
jească credinţa în cele sfinte. Clerul e pus la 
discreţia unor conducători cari se fac uneltele 
ieftine ale magbiarizării; biserica a ajuns un 
mijloc de-a desnaţionaliză pe credincioşi. Astfel 
organele superioare bisericeşti stau la comanda 
jidovaşilor de prin ministere şi execută porunci 
cari ţintesc sfărmarea tuturor atribuţiilor naţionale 
ale acestui neam. Un astfel de creştin e şi epis- 
copul Pârvy, celebru prin îndărătnicia care a dat 
naştere vărsării de sânge dela Cernova şi prin 
unele scandale urite cari nu de mult s'au vânturat 
prin ziarele din capitală. Acest episcop a dat 
zilele trecute ordin tuturor preoţilor să nu mai 
cetească ziarul slovac naţionalist „Ludove Novine“ 
redactat de deputatul Skiciak. Nu-și dă seama ne- 
norocitul, că întunecând prin astfel de păcate 
strălucirea curată a crucii, sfarmă temeiul moral 
de veacuri al unui popor. Şi de câte încă nu-și 


dă seama ?... 
o 


Osândirea exministrului Nasi. Zilele aceste 
s'a sfârşit procesul fostului ministru de instrucţie 
al Italiei Nasi, care a fost declarat de vinovat 





pentru delapidare de bani publici şi osândit la 


mai multe luni închisoare. In favorul politicianului | 


căzut s'a iniţiat o mişcare de salvare. Mai mulţi 


deputaţi cer agraţiarea lui, iar în Sicilia sau făcut | 


demonstrații viforoase cari pretind eliberarea fo 
stului ministru. Cetăţenii din Trapani, locul de 
naştere al lui Nasi, au protestat împotriva con- 
damnării lui şi l-au asigurat de simpatiile lor. 
o 
Două atentate. După omorul dela Lissabona 
atentatele se înmulţesc. Nemulţămirile ascunse 
izbucnesc cu mai multă îndrăzneală pe urma unui 
succes. Impotriva şahului din Persia, s'au aruncat 
în Teheran trei bombe cari au omorît vre-o 20 
de inși din suita lui. Soldaţii din gardă a dat o 
salvă de puşti omorând vre-o 10 şi rănind mai 
mulţi dintre conjuraţi. — Tot în aceste zile, în 
Buenos-Aires, s'a săvârşit un atentat impotriva 
prezidentului republicei Alcorta. Un individ i-a 
aruncat în automobil o bombă care n'a explodat. 
Atentatorul cu trei prietini ai săi a fost prins. 
© 
Căsătoria lui Ferdinand. Principele Bulgariei, 
Ferdinand s'a căsătorit în Koburg cu principesa 
Eleonora Kâstritz-Reuss. 
o 


Mama regelui Milan. Dupăcum se vestește 
din București, zilele trecute a fost desgropată în 
biserica sfântului Spiridon din laşi mama regelui 
Milan: Maria Obrenovici. Inainte cu 30 de ania 
fost îngropată aici şi numai astăzi a fost desco- 


perit mormântul. 
© 


Morbus hungaricus. Astfel se numeşte în 
vechile cronici ale acestei ţări ciuma provenită 
din foamete care de multe-ori a bântuit la noi. 
Zilele aceste febra tifoidă seceră tot mai multe 
victime în capitală, unde numărul cerşitorilor se 
sporeşte din zi în zi. Foametea, murdăria şi mi- 


zeriile multe ale bieţilor săraci au dat naştere 


acestei boale. 
o 


Caz de moarte. Zilele trecute a răposat în 
1ghişdorful român preotul D. Constantinescu. Ră- 
posatul a fost un om vrednic și muncitor. A fost 
şi conducătorul filialei din Agnita a băncii „Cor- 


diana“. Direcţiunea băncii în loc de cunună a 
transpus pentru fondurile „Asociaţiunii* suma 
de cor. 20. 








De toate. 


Igiena dansului. 

Ca un fel de ajutor pentru tinerii, cari vreau să răs- 
pundă motivat la întrebarea din Nr. 7 panegiristului zeilor 
din Olimp, că „De ee nn dansează tinerii?“ redau părerile 
ce le dezvoaltă igienistul Dr. Artur Luerssen întrun număr 
mai nou din „Blätter für Gesundheitspflege“. 

Vorbind despre locul de dans ne spune că locul cel 
mai ideal e în liber, în grădină ori în pădure. Dacă însă 
se dansează într'un loc închis atunci să se îngrijească „co- 
mitetul aranjator“ (căruia mai oportun, mai ducător la scop 
ar fi să i-se zică „comitetul dansator“), că afară de sala 
de dans să mai fie una de recreare şi conversaţie, pentruca 
cea de dans să poată îi ţinută, prin aerizare, la temperatura 
de 12—14° celsiene (de-aici încolo se va pune în învitări: 
„P. T. oaspeţi sunt rugaţi să aducă cu sine vre-un termo- 
metru, pe cât se poate celsian!). La caz că n'ar fi la în- 
demână o atare sală, aerizarea totuş să nu se întrelase, ci 
să se facă des, dar nu în pauză, ci în decursul jocului, 
fiindcă atunci dansatorii sunt într'una înfierbântaţi, deci nu 
există pericolul unei răciri. In cazul acesta temperatura 
să se scadă numai până la 160 celsiene. Fumatul în sala 
de dans să fie oprit, căci destul prav aduc cu sine dansatorii. 

Dată fiind încordarea mare ce-o produce dansul — 
căci o dansatoare face 3—4 miluri (un mil germ. peste 7 
km.) oarecum într'un „Laufschritt“ vijelios, — ceice sufere 
de inimă, plămâni, de nervi, apoi anemicii şi cei debili 





„peste tot să nu se admită la joc. ` 


Luerssen vorbeşte apoi despre năzdrăviniile moder, 
îndeosebi de corset şi mănuși. Mănușile de mătasă sunt de 
preferit celor de piele, fiindcă se pot spălă. Ghetele să fie 
cât se poate cu tocuri (căleâie) mai scurte, ori și mai bine 
e dacă se folosesc ghete de sport, fără tocuri. 

Atât înainte, cât şi după dans să nu se beie alco- 
olice şi să nu se fumeze. Apa să nu fie rece, iar înghe- 
tata e un mare pericol pentru sănătate. Apoi să se gtie, 
că cine își dedă trupul cu multă fuiditate, asudă tare şi 
uşor i-se face sete. 

In sfârşit Luerssen dă sfatul că petrecerile cu dans 
să nu se ţină prea lungi*) să nu se ignoreze gimnastica 
răsuflării. (Autorul înţelege metodul, foarte recomandat de 
medici, de-a da întrun loc cu aer curat, dar nu prea rece 
prilej plămânilor de a se dilată și contrage maximal, ins- 
pirând însă şi expirând numai pe nas, nu pe gură). Iar 
dansatorilor şi dansatoarelor să li-se lase timp destul pentru 
recreare.**) 

Dac'ar fi fost la unele petreceri de vară de-ale noa- 
stre, unde în anumite momente te crezi între sulurile ci- 
clonice de prav ale oreanelor din Sahara, Lmerssen ar fi 
scris poate şi mai aspru. Aur. 

*) Iată înc'o ciocnire a igienei cu sociologia, căci cu mândrie se 
sorie qa Suportul petrecerilor: ...„a domnit o colosală animație până în 


**) „Ei bine, dar nu în decursul jocului, ci în pauză!” va pro- 
testă cu vehemenţă stânga extremă a mamelor, cari se doresc soacre. 

edificii” de orice fel, 








Valori asigurate contra incendiului : 
94.975.294:— coroane. 


E+++++0+020+0+20++0+9++0+0++++ 








Dela întemeiare s'au solvit: 
pentru; despăgubiri de incendii 
pentru capitale asigurate pe viaţă  3.760,810.21 coroane. 


Oferte şi orice informaţiuni se pot luă dela: Direcţiune în Sibiiu, str. Cisnădiei Nr. 6, 
stagiu I, curtea I, şi la agenturile principale din Arad, Braşov, Cluj şi Bistriţa, cum și 
dela subagenţii din toate comunele mai mari. 


MARAR AAA AR AAAAAARARARARA Aaaa aaa 


Banca de asigurare 


- TAANSSTLVANIA“: 


~+- din Sibiiu => 
întemeiată la anul 1868 
în Sibiiu, str. Cisnădiei ITr. 5 (edificiile proprii). 
Fonduri de întemeiare și de rezervă 2.120,131.9I cor. 
asigurează în cele mai avantagioase condiţii: 


contra pericolului de incendiu și exploziune, 
mărfuri, mobile, vite, producte economice ete. 


Wet asupra vieții -æa 


în toate combinaţiile: capitale pentru cazul morţii, asigurări de zestre, de copii, de studii, 
rente pe vieaţă etc. 


Asigurări poporale fără cercetare medicală. 
Asigurări pe spese de înmormântare cu solvirea imediată a capitalului scadent la decedare. 








Capitale asigurate asupra vieţii: 
9.293,195:— coroane. 


4,295.120.15 coroane, 


DOVE TEVI PTC CTUVETIVOII 

Foto A Sa +++++++| ALBINA“, institut de credit și de economii în Sibiiu. 


„Reuniunea română de agricultură din comitatul i dinu PR a i | o. | Aa 
Sibiiu“ împarte în cursul primăverii de faţă între -© Domnii acţionari ai Institutului de credit şi de economii „ALBINA“ sunt invitați prin 
aceasta în virtutea $-lui 20 din statutele societăţii la 














membrii săi şi în mod gratuit semințe de trifoiu, 
de luţernă, de napi, de nutreţ şi eventual şi se- 


minţe de flori, de legume ete. Cererile să se a XXXV-a adunare generală ordinară, 


înainteze la comitetul Reuniunei cel mai târziu 
până la 15 Martie n. c. 


+++ 


IOAN PAĂRHU 


© măestru croitor CI 
SIBIIY, str. Poplăcii Nr. 821. 
X 


care se va tineà în Sibiiu, Sâmbătă în 21 Martie 1908 st. n. la oarele 10 a. m. în sala festivă a 
„Casei naţionale“, cu următoarea 


Ordine de zi: 


Exprimarea condolenței pentru răposații membri ai divecțiunii Ioan Papiu și Simeon Damian. 
Bilantul anului de gestiune 1907 și raportul comitetului de supraveghiare, 

Distribuirea profitului net realizat conform bilanţului. 

Distribuirea sumei destinate pentru scopuri culturale și de binefacere. 

Fizarea prețului marcelor de prezență pentru anul curent. 

Raportul direcțiunii referitor la modificarea Ş-lui 6 din statulela institutului. 

Alegerea a 4 membri în direcțiune şi anume: un membru cu mandat pe 2 ani, unul cu mandat pe 5 
ani și 2 cu mandat pe 6 am. 

8. Alegerea unui membru în comitetul de supraveghiare cu mandat pe 1 an. 

Cu respect recomand Onoratului public român 


ar «Atelierul de croitorie 3 


în care după cunoştinţele câştigate în străinătate și 
după o praxă de mai mulţi ani, mă afin în plăcuta 
poziţiune de a confecţionă tot felul de vestminte 
bărbătegti după cea mai nouă modă, cum și tot felul 
de uniforme militare. — Asemenea, confecţionez 


= reverenzi ————— 


asupra cărora îmi permit a atrage atențiunea ono- 
>x raților domni preoți gi candidați de preoți. >==< 





Domnii acționari, cari voiesc a participà la adunarea generală in persoană sau prin ple- 
nipotențiați în conformitate cu $$-ii 23, 24 şi 25 din statutele societății, sunt rugaţi a-și depune 
acţiile şi eventual dovezile de plenipotenţă cel mult până Miercuri în 18 Martie a. c. st. n. 6 oare 
p. m. la cassa centralei noastre în Sibiiu sau a filialei din Braşov. 

Depunerea acţiilor, respective a plenipotențelor spre scopul indicat se poate face şi la 
institutele: „Bihoreana“ în Oradea-mare; „Bocşana“ în Boeșa-montană; „Furnica“ în Făgăraş; 
„Lipovana“ în Lipova; „Lugoşana* în Lugoş; „Oraviciana“ în Oraviţa; „Patria“ în Blaj; „Silvania“ 
în Şimleu ; „Timișana* în Timișoara; „Victoria“ în Arad şi „Cassa de păstrare“ in Mercurea şi în: 
Sălişte, în acest caz însă cel mult până Sâmbătă în 14 Martie a. c. st. n. 









































A EEE a IEI Sibiiu, în 8 Februarie, 1908. Direcțiunea. 
Rugând on. public a mă onorà cu preţioasele Activa. Coroane Contul l Buoni pe 1907. Coroane Pasiva. 
comande, semnez cu toată stima zi i EEE RI IS IER SIE 
Cassa în numărar . . cc... 99, 406:32 Capital social: 
Ioan Părău, Monete . .. e ee e e BBOSIL| 12,000 acţiuni à K 200 . . . . . , , 2.400,000.— 
4—5 măestru croitor. Cambii de banek . Zee că . . . + 11.440,106'13 | Fondul de rezervă al acţionarilor . . . .  800,000:— 
Imprum. hip. în scrisuri fone. . 6.416, 161: 18 Fondul de garanţă al scrisurilor fonciare .  500,000— 
i p cedate ,.... 1.144,083;86 Fondul special de rezervă . . . . . „ .  102,8910Ł 
PY) PY) ce © TTN o ee e în » în numărar, . . __ 281,73933 8.441,984:31 | Fondul de pensiuni al funcționarilor . . . 555,7697% 
e Credite camb. cu acoperire hipotecară . . . 1.818,686:93 | Depuneri spre fructificare . . . . . . . 15.140,91519% 
a i fae) Credite de cont-curent. . . . . . . . . 83.434,37293 | Serisuri fonciare cu 50%, în florini 
= > v . = Credite personale . . , . . . . . „ . 1880,44050 în circulațiune . . . . . .  996,000:— 
a N Te età iire | = Avansuri pe efecte publice . . . . 58,08410 | Serisuri fonc. cu Â%, în coroane 
= ' = Casa institutului, realități dela gara Braşov și în circulaţiune . . . . . . 8.109,000.— 
= ie că 2 div. realități de vânzare . . . . . . .  498,06T:64 | Serisuri fonciare cu 41/19% . . 2.800,000:— 6.405,000— 
= După o favorabilä cumpărare, = Efecte publice . . , . . . . . . e . 2.641,386:62 | gerisuri foneiare egite la sorţi în circulaţiune  154,500— 
21 | sunt în plăcuta poziţiune a oferi |. Acţiuni dela diverse bănci . . . . „100,800— | Cambii de bancă reescontate . . . . . . 2.557,266:— 
22 | Onoratului public cele mai bune = Efectele fondului de garanţie al scris. fosieisaă 51(,052'-— | Diverse conturi ereditoare . . . . . . . 2.350,304:84 
2 iei , . = Efectele fondului de pensiuni al funcţionarilor Dividende neridieate . . . . . . . 1,108:— 
ca] Și ieftine articole de primăvară. | 2: institutului © ©.. e e e a ne e 207,319— | Interese anticipate pro 1908. . . . . . . 187,4341 
= Cu deosebită stimă: => Interese după efecte . . . . . ... .» 21,614:93 | Interese trunsitoare de seris. fone. . . . .  113,092:50 
= ( A . blatt = Mobiliar. . . . ame a 5,000— Profit net . . . . . . . . . . e. 27058142 
= după amortizare de esca a a 1,000:— 4,000:— 
= = p = le ? 
= erson run . d „13 Rate restante din emisiunea a Ill-a. . . .  981,686-47 
= confecţiune de ghete și pălării det Interese transit. restante gi debitori. . . . 19,356-04 
= pentru Dame, Domni și copii È 30.989,122-09 30.989,72209 
= H 2 Piaţa mare Nr. 3—5. der 
= Sibilu, sacii Bodenorodit Ans E Debit. Coroane Contul Profit şi Perdere. Coroane Credit. * 
Ba 1—10 = e 
9 Interese: Interese: 
00009900 00.0. 002. pentru depuneri spre fructificare 639,642:38 dela cambii de bancă . . . . 631,153:29 
» Berisuri fonciare. . . . 289,032:60 „ împrumuturi hipotecare. . 439,064:24 
î fecte. 61,601:08 credite camb. cu acop. hipot. 120,310:30 
CR AR AA AA man impram. luate pe-e ' n i 
p bd $ capital soc. emisiunea III 20,943:91 1.011,220:02. » efecte publice . . . . . 129,246-12 
a e it ° e lå Spese : „ credite personale . . . . 101,884:43 
Salare. . , . . . . . „ . 128,64187 „ credite de cont-eurent . . 103,853:57 
= rol orta universa 4 Bani de cvartir . . . . . . 28,025:— avansuri pe efecte . . . 5,92055 1.580,992:50 
str. Cisnădiei 4 SIBIIU str. Cisnădiei 34 Imprim., registre, porto, diverse 32,631:23 Chirii . ana a a e ai cur ae 09) S 14,806:86 
= Marce de prezență . . . . . 7,610:—  186,907:60 Proviziuni a mob stea i e i pe it de a de e 18,621-48 
za i ; šontribuțiune : a Profit 1 O ea tine ae e de 1,25321 
Subscrisul îmi iau voiă a atrage atențiunea le pesta lia td ati i 
On. Public român asupra croitoriei mele 1007, dare la inter. dela depuneri 63,96424 9602101 
militare şi civile în care se confecţionează Amortizare din mobiliar . . . . . e 1,000: — | 
a fit net . e eee a 910,58149 
Dat reverenzi By E9 EET r 
A 1.565,680:05 1.565,680:05 
H şi tot felul de uniforme după croiul mai nou. 
Totdeauna stau la dispoziţia Sibiiu, 31 Decemvrie 190 | 
` Onoratului Public pentru a Şuluţu m. p., A. Lebu m. p., Dr. Beu m. p., 
pregăti un lucru solid şi de- membru al direcţiunii. membru al direcţiunii. membru al direcţiunii. 
ex9 plin corespunzător. e Cosma m. p., Iosif Lissai m. p., 
Pentru comande cât mai multe, rog pe Ono- director executiv, contabil-gef. 
Pahil: DALE ai olen oen a sie Subsemnatul comitet am examinat conturile prezente și le-am aflat în deplină regulă, 
ectuese în timpu SI Hi ; seca rug ra, N 
Somasiaele le i k Șt în- consonanfa cu registrele institutului. 
Semnând cu toată stima: Sibiiu, 11 Februarie 1908. l 
+ 4—10 I. Petrasen : Comitetul de supraveghiare: 
m. croitor, 4 | Dr. Ilarion Puşcariu m. p. Mateiu Voileanu m. p. Nic. lvanm.p. loan Henteșm.p. Victor Fincu m. p. 
benenseeeeeeaeemmai 








Tiparul tipografiei Arhidiecezane în Sibiiu.. 

